b"\n_START_ARTICLE_\nVivian Woodward\n_START_SECTION_\nBiografia\n_START_PARAGRAPH_\nVa n\xc3\xa9ixer el 3 de juny de 1879 a la ciutat de Kennington, poblaci\xc3\xb3 situada a l'anomenat Gran Londres, que en aquells moments formava part de l'anomenat Regne Unit de la Gran Bretanya i Irlanda i actualment del Regne Unit._NEWLINE_Va morir el 31 de gener de 1954 a la seva resid\xc3\xa8ncia d'Ealing, ciutat tamb\xc3\xa9 situada a l'\xc3\xa0rea metropolitana de Londres.\n_START_SECTION_\nCarrera esportiva\n_START_PARAGRAPH_\nJug\xc3\xa0 com a davanter al llarg de la seva carrera en els clubs Tottenham Hotspur FC (1901-1909) i Chelsea FC (1909-1915)._NEWLINE_Membre de la selecci\xc3\xb3 de futbol d'Anglaterra en 23 ocasions, va marcar 29 gols. Aix\xc3\xad mateix particip\xc3\xa0, als 28 anys, als Jocs Ol\xc3\xadmpics d'estiu de 1908 realitzats a Londres (Regne Unit) amb la selecci\xc3\xb3 unificada del Regne Unit, amb la qual aconsegu\xc3\xad guanyar la medalla d'or. En els Jocs Ol\xc3\xadmpics d'estiu de 1912 realitzats a Estocolm (Su\xc3\xa8cia) aconsegu\xc3\xad revalidar el seu t\xc3\xadtol ol\xc3\xadmpic."